Polly, mwanamke mwenye umri wa miaka 51, hutembelea kituo chako cha mazoezi ya mwili. Polly ameambiwa kwamba ana ugonjwa wa kisukari. Mweleze hilo linamaanisha nini. Mazoezi ya mwili yanaweza kubadili hali hiyo jinsi gani?
Kutokana na maoni ya kisayansi, hilo lamaanisha kwamba ana upinzani wa insulini, lakini hana ugonjwa wa hyperglycemia. Kwa hiyo, anapaswa kuwa na wasiwasi; yuko katika hatari kubwa ya kupatwa na ugonjwa wa kisukari wa aina ya 2. Madhara ya kiafya ni mengi: uharibifu wa mishipa ya damu, shinikizo la juu la damu, kunenepa kupita kiasi, ugonjwa wa mifupa, na hata aina fulani za kansa kama vile ya utumbo mpana, ya matiti, na ya tezi-kibofu. Hata hivyo, anaweza kupunguza upinzani wa insulini na kupunguza hatari ya ugonjwa wa kabla ya kisukari kwa kuboresha mazoea yake ya kufanya mazoezi. Kulingana na jarida Health and Fitness Journal la ACSM, karibu " mazoezi yote ya mwili yana athari nzuri kwa insulini. " Ili kuongeza ufanisi, apaswa kukazia fikira utendaji wa kimwili wenye nguvu ya wastani hadi ya juu ili kuimarisha utendaji wa insulini na kudhibiti kiwango cha sukari mwilini.